Meating Co. ร้านชาบู-ปิ้งย่างอยู่ปากซอยสาธุประดิษฐ์26 มาร้านนี้สามารถเอารถไปจอดได้ฟรีที่สมาคมโผวเล้งแล้วเดินมานิดเดียวถึง

Buffetมี2ราคา 269 และ 319 บาททานได้1ชั่วโมงครึ่ง แบบที่แพงกว่าจะมีเนื้อ4ชนิดคือเนื้อโหนก(Hump), เนื้อเสือร้องไห้(Brisket), เนื้อร่องซี่โครง(Finger), เนื้อลูกมะพร้าว(Knuckle) และแซลมอนเพิ่มเข้ามา เครื่องดื่มมีCoke, Sprite, ชามะนาว, เก๊กฮวย (ไอศครีมไม่รวมในบุฟเฟต์)

ผมจองผ่านแอพEatigoหาเวลาที่ได้ลด50% เลยเลือกทานแบบPremium 319 บาทลดเหลือ 160 บาทเน็ต อาหารโดยรวมอยู่ในระดับพอทานได้แบบทั่วๆไป แซลมอนออกจะชิ้นเล็กและซีดๆ ปลาหมึกร้านนี้นุ่มจนแปลกมากไม่เคยทานนุ่มจนเกือบจะเละแบบนี้อ่ะ ที่ชอบเลยก็ไก่อาราอาเกะที่มีให้ทอดเองคู่กับเฟรสฟรายส์ อร่อยดีครับ การบริการของพนักงานก็โอเคดี เดินมาคอยเติมเครื่องดื่มให้ตลอด พอทานเสร็จก็มีให้ทำสายไหมกันเล่นๆ เตาปิ้งย่างของทางร้านทำที่ดูดควันมาใกล้กับตัวเตาดี มีที่กั้นกันกระเด็นรอบๆด้วย

โดยรวมแล้วเป็นร้านที่มากินสบายๆได้นะ ยิ่งได้ลดราคามาเหลือ 160 บาทนี่ผมว่าคุ้มเกินคุ้มเลย
